TKC เล็งขายไอพีโอ 78 ล้านหุ้น ปักหมุดเทรด SET
TKC ควงที่ปรึกษาการเงิน “ไพโอเนีย แอดไวเซอรี่” ให้ข้อมูลต่อสำนักงาน ก.ล.ต.-ตลท. ก่อนเดินหน้าระดมทุนใน SET หมวดเทคโนโลยีสารสนเทศและการสื่อสาร
TKC ควงที่ปรึกษาการเงิน “ไพโอเนีย แอดไวเซอรี่” ให้ข้อมูลต่อสำนักงาน ก.ล.ต.-ตลท. ก่อนเดินหน้าระดมทุนใน SET หมวดเทคโนโลยีสารสนเทศและการสื่อสาร
15 ก.ย. 2564

นายกิตติศักดิ์ อมรชัยโรจน์กุล ประธานกรรมการ และนายสยาม เตียวตรานนท์ กรรมการผู้จัดการ บริษัท เทิร์นคีย์ คอมมูนิเคชั่น เซอร์วิส จำกัด (มหาชน) หรือ TKC ผู้ให้บริการออกแบบ วางระบบ จัดหา จำหน่ายอุปกรณ์ ติดตั้ง และบริการบำรุงรักษาระบบ ที่เกี่ยวข้องกับงานวิศวกรรมในสายงานระบบโทรคมนาคม ระบบสื่อสารข้อมูล และระบบความปลอดภัยสาธารณะ พร้อมด้วยกรรมการและผู้บริหารของ TKC
รวมถึงนางสาวเดือนพรรณ ลีลาวิวัฒน์ กรรมการผู้จัดการ บริษัท ไพโอเนีย แอดไวเซอรี่ จำกัด ในฐานะที่ปรึกษาทางการเงิน ร่วมนำเสนอข้อมูลต่อคณะผู้บริหารและเจ้าหน้าที่จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และตลาดหลักทรัพย์แห่งประเทศไทย (ตลท.) ผ่านการประชุมออนไลน์ ณ สำนักงานใหญ่
โดย TKC เสนอขายไอพีโอจำนวน 78 ล้านหุ้น เตรียมเข้าซื้อขายในตลาดหลักทรัพย์แห่งประเทศไทย หมวดธุรกิจ เทคโนโลยีสารสนเทศและการสื่อสาร